CELEX: 32018R0189
Language: lt
Date: 2017-11-23 00:00:00
Title: 2017 m. lapkričio 23 d. Komisijos deleguotasis reglamentas (ES) 2018/189, kuriuo iš dalies keičiamas Deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas

9.2.2018   
            
            
               LT
            
            
               Europos Sąjungos oficialusis leidinys
            
            
               L 36/4
            
         KOMISIJOS DELEGUOTASIS REGLAMENTAS (ES) 2018/189
   2017 m. lapkričio 23 d.
   kuriuo iš dalies keičiamas Deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 bei 3 dalis,
   kadangi:
   
               (1)
            
            
               Reglamentu (ES) Nr. 1380/2013 siekiama palaipsniui sustabdyti ES žvejybos laimikio išmetimą į jūrą nustatant įpareigojimą iškrauti rūšių, kurioms taikomi laimikio limitai, laimikį;
            
         
               (2)
            
            
               Reglamento (ES) Nr. 1380/2013 15 straipsnio 6 dalimi Komisija įgaliojama deleguotaisiais aktais ne ilgesniam kaip trejų metų laikotarpiui, kuris gali būti pratęstas vieną kartą, priimti išmetimo į jūrą mažinimo planus, grindžiamus bendromis rekomendacijomis, kurias rengia valstybės narės, pasikonsultavusios su atitinkamomis patariamosiomis tarybomis;
            
         
               (3)
            
            
               Komisijos deleguotuoju reglamentu (ES) Nr. 1395/2014 (2) nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas, pagal kurį taikant tam tikrus lankstumo mechanizmus siekiama sudaryti palankesnes sąlygas įgyvendinti įpareigojimą iškrauti laimikį;
            
         
               (4)
            
            
               pagal Reglamento (ES) Nr. 1380/2013 15 straipsnio 5 dalies c punktą galima nustatyti įpareigojimo iškrauti visą laimikį išimtį, jei moksliniais įrodymais patvirtinama, kad labai sunku padidinti žvejybos įrankių selektyvumą, arba jei nepageidaujamo laimikio tvarkymo išlaidos yra neproporcingos (de minimis išimtys);
            
         
               (5)
            
            
               Belgija, Danija, Jungtinė Karalystė, Nyderlandai, Prancūzija, Švedija ir Vokietija turi tiesioginių žvejybos Šiaurės jūroje valdymo interesų. Pasikonsultavusios su Šiaurės jūros patariamąja taryba ir Pelaginių žuvų išteklių patariamąja taryba tos valstybės narės 2017 m. gegužės 31 d. Komisijai pateikė bendrą rekomendaciją;
            
         
               (6)
            
            
               bendroje rekomendacijoje siūloma 2018, 2019 ir 2020 metams nustatyti de minimis išimtį, taikomą ne daugiau kaip 1 % bendro metinio atlantinių skumbrių, paprastųjų stauridžių, atlantinių silkių ir paprastųjų merlangų laimikio, sužvejoto ne didesnio kaip 25 m bendro ilgio laivais, vykdančiais mažų pelaginių žuvų žvejybą įvairiagyliais tralais (OTM ir PTM), kurios metu jie žvejoja atlantines skumbres, paprastąsias staurides ir atlantines silkes ICES IVb ir IVc rajonuose į pietus nuo 54 laipsnių šiaurės platumos;
            
         
               (7)
            
            
               valstybės narės pateikė mokslinių įrodymų, patvirtinančių, kad nepageidaujamo laimikio, sužvejoto vykdant atitinkamą žvejybą, tvarkymo išlaidos yra neproporcingos. Tuos įrodymus peržiūrėjo Žuvininkystės mokslo, technikos ir ekonomikos komitetas (ŽMTEK). Jis pažymėjo, kad de minimis išimties taikymas gali būti paskata atitinkamiems laivyno segmentams koreguoti savo veiklos modelius ir toliau ieškoti selektyvumo didinimo būdų. Todėl siūloma atitinkama išimtis gali būti įtraukta į Deleguotąjį reglamentą (ES) Nr. 1395/2014;
            
         
               (8)
            
            
               todėl išmetimo į jūrą mažinimo plano galiojimas turėtų būti pratęstas iki 2020 m. gruodžio 31 d.;
            
         
               (9)
            
            
               Deleguotojo reglamento (ES) Nr. 1395/2014 2, 4 ir 4a straipsniuose atitinkamai numatyta išgyvenamumu grindžiama išimtis, taikoma atlantinių skumbrių ir atlantinių silkių laimikiui, sužvejotam vykdant žvejybą gaubiamaisiais tinklais, laimikio dokumentavimo reikalavimas ir techninės atlantinių šprotų žvejybos priemonės. Su išgyvenamumu grindžiama išimtimi susijusią priemonę 2014 m. teigiamai įvertino ŽMTEK, o technines atlantinių šprotų žvejybos priemones 2017 m. teigiamai įvertino Tarptautinė jūrų tyrinėjimo taryba (ICES). Komisija mano, kad duomenys, kuriais buvo grindžiamas tas įvertinimas, galios dar trejus metus. Todėl tikslinga tų priemonių taikymą pratęsti iki 2020 m.;
            
         
               (10)
            
            
               Deleguotasis reglamentas (ES) Nr. 1395/2014 ir jo priedas turėtų būti atitinkamai iš dalies pakeisti;
            
         
               (11)
            
            
               šiame reglamente numatytos priemonės daro tiesioginį poveikį Sąjungos laivų žvejybos sezono planavimui ir su juo susijusiai ekonominei veiklai, šis reglamentas turėtų įsigalioti iš karto, kai tik bus paskelbtas. Deleguotuoju reglamentu (ES) Nr. 1395/2014 nustatytas išmetimo į jūrą mažinimo planas baigia galioti 2017 m. gruodžio 31 d., todėl šis reglamentas turėtų būti taikomas nuo 2018 m. sausio 1 d.,
            
         PRIĖMĖ ŠĮ REGLAMENTĄ:
   1 straipsnis
   Deleguotasis reglamentas (ES) Nr. 1395/2014 iš dalies keičiamas taip:
   
               1)
            
            
               3 straipsnio antraštė pakeičiama taip: „De minimis išimtis 2015 ir 2016 m.“;
            
         
               2)
            
            
               įterpiamas šis 3a straipsnis:
               „3a straipsnis
               
                  De minimis išimtis 2018, 2019 ir 2020 m.
               Nukrypstant nuo Reglamento (ES) Nr. 1380/2013 15 straipsnio 1 dalies, 2018, 2019 ir 2020 m. į jūrą išmesti leidžiama ne daugiau kaip 1 % bendro metinio atlantinių skumbrių, paprastųjų stauridžių, silkių ir paprastųjų merlangų laimikio, sužvejoto ne didesnio kaip 25 m bendro ilgio laivais, vykdančiais pelaginių žuvų žvejybą įvairiagyliais tralais (OTM/PTM), kurios metu jie žvejoja atlantines skumbres, paprastąsias staurides ir silkes ICES IVb ir IVc rajonuose į pietus nuo 54 laipsnių šiaurės platumos.“;
            
         
               3)
            
            
               5 straipsnio antra pastraipa pakeičiama taip:
               „Jis taikomas nuo 2015 m. sausio 1 d. iki 2020 m. gruodžio 31 d.“;
            
         
               4)
            
            
               priedas pakeičiamas šio reglamento priedo tekstu.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 23 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2013 12 28, p. 22.
   
   
      (2)  2014 m. spalio 20 d. Komisijos deleguotasis reglamentas (ES) Nr. 1395/2014, kuriuo nustatomas tam tikros mažųjų pelaginių žuvų žvejybos ir pramoninės žvejybos Šiaurės jūroje žuvų išmetimo į jūrą mažinimo planas (OL L 370, 2014 12 30, p. 35).
   
      PRIEDAS
      „
            PRIEDAS
            
                        1.
                     
                     
                        Mažų pelaginių žuvų žvejyba ICES IIIa rajone (Skagerako ir Kategato sąsiauriuose)
                        
                                    Kodas
                                 
                                 
                                    Pelaginės žvejybos įrankiai
                                 
                                 
                                    Tikslinės rūšys
                                 
                              
                                    OTM ir PTM
                                 
                                 
                                    Įvairiagyliai tralai ir poriniai įvairiagyliai tralai
                                 
                                 
                                    Silkės, atlantinės skumbrės, šiauriniai žydrieji merlangai, paprastosios stauridės ir šprotai (žmonėms vartoti)
                                 
                              
                                    PS
                                 
                                 
                                    Gaubiamieji tinklai
                                 
                                 
                                    Silkės, atlantinės skumbrės, paprastosios stauridės ir šprotai (žmonėms vartoti)
                                 
                              
                                    OTB ir PTB (1)
                                    
                                 
                                 
                                    Dugniniai tralai su kėtoklėmis ir poriniai dugniniai tralai
                                 
                                 
                                    Silkės, atlantinės skumbrės ir šprotai (žmonėms vartoti)
                                 
                              
                                    GNS ir GND (2)
                                    
                                 
                                 
                                    Žiauniniai tinklai su inkarais (statomieji) ir žiauniniai tinklai (dreifuojantieji)
                                 
                                 
                                    Atlantinės skumbrės ir silkės
                                 
                              
                                    LLS, LHP
                                 
                                 
                                    Statomosios ūdos, rankinės ūdos bei kartinės ūdos (valdomos rankomis) ir rankinės ūdos bei kartinės ūdos (mechanizuotos)
                                 
                                 
                                    Paprastosios skumbrės
                                 
                              
                                    MIS
                                 
                                 
                                    Įvairūs žvejybos įrankiai, įskaitant gaudykles, dugnines gaudykles ir užtveriamuosius tinklus
                                 
                                 
                                    Atlantinės skumbrės, silkės ir šprotai (žmonėms vartoti)
                                 
                              
                  
                        2.
                     
                     
                        Mažų pelaginių žuvų žvejyba ICES IV rajone (Šiaurės jūroje)
                        
                                    Kodas
                                 
                                 
                                    Pelaginės žvejybos įrankiai
                                 
                                 
                                    Tikslinės rūšys, kurioms taikomos kvotos
                                 
                              
                                    OTM ir PTM
                                 
                                 
                                    Įvairiagyliai tralai su kėtoklėmis ir poriniai įvairiagyliai tralai (įsk. TR3)
                                 
                                 
                                    Silkės, atlantinės skumbrės, paprastosios stauridės, atlantinės argentinos, šiauriniai žydrieji merlangai ir šprotai (žmonėms vartoti)
                                 
                              
                                    PS
                                 
                                 
                                    Gaubiamieji tinklai
                                 
                                 
                                    Silkės, atlantinės skumbrės, paprastosios stauridės ir šiauriniai žydrieji merlangai
                                 
                              
                                    GNS ir GND (3)
                                    
                                 
                                 
                                    Žiauniniai tinklai su inkarais (statomieji) ir žiauniniai tinklai (dreifuojantieji)
                                 
                                 
                                    Atlantinės skumbrės ir silkės
                                 
                              
                                    GTR
                                 
                                 
                                    Sieniniai tinklai
                                 
                                 
                                    Paprastosios skumbrės
                                 
                              
                                    LLS, LHP ir LHM
                                 
                                 
                                    Statomosios ūdos, rankinės ūdos bei kartinės ūdos (valdomos rankomis) ir rankinės ūdos bei kartinės ūdos (mechanizuotos)
                                 
                                 
                                    Paprastosios skumbrės
                                 
                              
                                    MIS
                                 
                                 
                                    Įvairūs žvejybos įrankiai, įskaitant gaudykles, dugnines gaudykles ir užtveriamuosius tinklus
                                 
                                 
                                    Silkės ir šprotai (žmonėms vartoti)
                                 
                              
                  
                        3.
                     
                     
                        Kiti laivai, žvejojantys mažų pelaginių žuvų rūšis, nurodytas Reglamento (ES) Nr. 1380/2013 15 straipsnio 1 dalies a punkte, kurioms netaikomi šio priedo 1 ir 2 punktai.
                     
                  
                        4.
                     
                     
                        Pramoninė žvejyba ICES IIIa ir IV rajonų Sąjungos vandenyse
                        
                                    Kodas
                                 
                                 
                                    Žvejybos įrankiai
                                 
                                 
                                    Tikslinės rūšys, kurioms taikomos kvotos
                                 
                              
                                    Bet koks tralas
                                 
                                 
                                    Tralas, kurio akies dydis mažesnis negu 32 mm
                                 
                                 
                                    Tobiai, šprotai ir norveginės menkutės
                                 
                              
                                    PS
                                 
                                 
                                    Gaubiamieji tinklai
                                 
                                 
                                    Tobiai, šprotai ir norveginės menkutės
                                 
                              
                  “
      
         (1)  Dugniniai tralai su kėtoklėmis ir poriniai dugniniai tralai, kurių akies dydis < 70 mm.
      
         (2)  Akies dydis 50–99 mm.
      
         (3)  Akies dydis 50–90 mm.